उच्च शिक्षा
उच्च शिक्षा (अंग्रेजी: Higher Education) उच्च शिक्षा का अर्थ है सामान्य रूप से सबको दी जानेवाली शिक्षा से ऊपर किसी विशेष विषय या विषयों में विशेष, विशद तथा शूक्ष्म शिक्षा। यह शिक्षा के उस स्तर का नाम है जो विश्वविद्यालयों, व्यावसायिक विश्वविद्यालयों, कम्युनिटी महाविद्यालयों, लिबरल आर्ट कालेजों एवं प्रौद्योगिकी संस्थानों आदि के द्वारा दी जाती है। प्राथमिक एवं माध्यमिक के बाद यह शिक्षा का तृतीय स्तर है जो प्राय: ऐच्छिक (Non-Compulsory) होता है। इसके अन्तर्गत स्नातक, परास्नातक (Postgraduate Education) एवं व्यावसायिक शिक्षा एवं प्रशिक्षण आदि आते हैं।